ตำบลเขาพัง

ตำบลเขาพัง อำเภอบ้านตาขุน จังหวัดสุราษฎร์ธานี เป็นชุมชนชาวสวน ตั้งอยู่บริเวณลำน้ำคลองแสง เทือกเขา เขื่อนรัชชประภา ภาคใต้ มีสภาพบ้านเรือนที่สงบสุข  และมีชื่อเสียงด้านสถานที่ ท่องเที่ยว พักผ่อนแบบสัมผัสธรรมชาติในอ่างเก็บน้ำเขื่อนรัชชประภาบนแพต่างๆ  ท่องเที่ยวบริเวณในอ่างเก็บน้ำ กุ้ยหลินเมืองไทย กิจกรรมเดินป่า ชมสัตว์ ท่องเที่ยวถ้ำต่างๆ รวมทั้งสถานที่ท่องเที่ยวเชิงอนุรักษ์ สะพานแขวนภูเขารูปหัวใจ อีกทั้งในฤดูผลไม้มีเทศกาลของถิ่นทุเรียนคลองแสง ฤดูทุเรียนหลน รวมทั้งมีสถานที่ที่ประชาชนทั่วไปนิยมไปกราบไหว้ "พ่อท่านทวดรอด" วัดเขาพัง อำเภอบ้านตาขุน และยังเป็นศูนย์กลางเชื่อมต่อไปยังแหล่งท่องเที่ยวทางทะเล ภูเขา น้ำตก อื่น ๆ ได้สะดวก เช่น อุทยานแห่งชาติเขาสก อำเภอพนม, จังหวัดกระบี่, จังหวัดพังงา, จังหวัดภูเก็ต

ประวัติ 
ชุมชนบ้านเขาพัง ตั้งอยู่บริเวณเขื่อนรัชชประภา​ ซึ่งเป็นถิ่นกำเนิดต้นน้ำตาปีสายหนึ่ง คือลำน้ำคลองแสง ห่างจากตัว อำเภอบ้านตาขุน​ ประมาณ 12 กิโลเมตร เป็นชุมชนชาวสวน มีการตั้งถิ่นฐานทั้งในส่วนของบริเวณเขื่อนรัชชประภาพ และบริเวณรอบเขื่อนรัชชประภา สืบสานวิถีชีวิต และวัฒนธรรม มายาวนานกว่าร้อยปี ด้วยลักษณะทางภูมิศาสตร์ มีแม่น้ำคลองแสง เป็นแม่น้ำสายหลัก วิถีชีวิตคนไทยในสมัยก่อน ที่อาศัยผูกพันอยู่กับสายน้ำ การสัญจรทางน้ำจึงเป็นเส้นเลือดหลักในการคมนาคมระหว่างหมู่บ้านต่างๆ บ้านเขาพังเป็นเมืองสำคัญบนเส้นทางค้าขาย และอาชีพประมง มาแต่เก่าก่อนร่องรอยจากอดีต จากประวัติศาสตร์ เมื่อครั้ง
พระบาทสมเด็จพระปรมินทรมหาภูมิพลอดุลยเดชพร้อมด้วย สมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินทรงเปิดเขื่อนรัชชประภา และโรงไฟฟ้าพลังน้ำ เมื่อวันพุธที่ 30 กันยายน 2530 ที่บ้านเขาพัง หลังจากนั้นได้อพยพประชาชนจากแนวสร้างเขื่อนให้มีที่อยู่ที่ทำกิน บริเวณใกล้เขื่อนฯ บางส่วน และบางส่วนที่ไม่มีผลกระทบจากการสร้างเขื่อนฯ ยังคงอยู่ทำมาหากินดั้งเดิมจนถึงปัจจุบัน สภาพทางสังคมของบ้านเขาพังจึงประกอบด้วยประชากรที่ตั้งถิ่นฐานเดิม และประชากรที่อพยพมาทำมาหากิน ทั้งจากถิ่นใกล้เคียง รวมทั้งคนจากต่างถิ่นที่มาทำภารหน้าที่ภายในเขื่อนฯ ผสมผสานพัฒนาต่อเนื่องเป็นชุมชนขนาดใหญ่ และมีสถานะเป็นเทศบาลตำบล​ คือ​ เทศบาลตำบลบ้านเชี่ยวหลาน

ภูมิศาสตร์ 
ตำบลเขาพัง​ อำเภอบ้านตาขุน จังหวัดสุราษฏร์ธานี อยู่ทางทิศเหนือและตะวันตก ห่างจากอำเภอบ้านตาขุน 12 กม.ห่างจากจังหวัดสุราษฏร์ธานีประมาณ 168 กม.

อาณาเขต 
 ทิศเหนือ ติดต่อกับอำเภอสุขสำราญ (จังหวัดระนอง) และอำเภอวิภาวดี
 ทิศตะวันออก ติดต่อกับอำเภอวิภาวดี และตำบลพรุไทย และตำบลพะแสง (อำเภอบ้านตาขุน)
 ทิศใต้ ติดต่อกับอำเภอพนม
 ทิศตะวันตก ติดต่อกับอำเภอคุระบุรี (จังหวัดพังงา)

ภูมิประเทศ 
พื้นที่ตำบลเขาพัง เป็นพื้นที่ภูเขาหินปูนทางทิศเหนือและทิศตะวันตก และเป็นพื้นที่ราบสูงทางทิศตะวันออกและทิศใต้  พื้นที่ทั้งตำบลอยู่ในเขตปฏิรูปที่ดินเพื่อการเกษตร มีลำน้ำสำคัญคือ คลองแสง ซึ่งเป็นต้นกำเนิดของต้นน้ำตาปีที่หล่อเลี้ยงประชากรชาวจังหวัดสุราษฏร์ธานี

การแบ่งเขตการปกครอง 
ตำบลเขาพัง แบ่งเขตการปกครองย่อย เป็น 5 หมู่บ้าน

คำขวัญ 
กุ้ยหลินเมืองไทย  
วิไลเลิศเขื่อนดิน
ถิ่นทุเรียนคลองแสง
สะพานแขวนภูเขาหัวใจ

ทำเนียบผู้บริหาร​(กำนัน)​ 
ตั้งแต่ปีพุทธศักราช 2xxx  ถึงปัจจุบัน “ตำบลเขาพัง” มีผู้บริหารทั้งหมด x ท่าน

การเดินทาง 
 เครื่องบิน : การเดินทางโดยเครื่องบินสามารถเดินทางมาลงที่สนามบินจังหวัด​สุราษฎร์ธานี​ และต่อรถโดยสารประจำทางจากสนามบินไปยังตำบลเพังได้โดยรถแท็กซี่โดยสารส่วนบุคคล​ รถตู้โดยสารส่วนบุคคล​ หรือโดยสารรถโดยสารประจำทาง สถานีรถไฟพุนพิน​ และต่อรถโดยสารประจำทางจากสถานีรถไฟพุนพินซึ่งมีทั้งรถโดยสารธรรมดา​ รถโดยสารปรับอากาศ​ รถตู้​

 รถไฟ : การเดินทางโดยรถไฟสามารถเดินทางมาลงที่สถานีรถไฟพุนพิน​ และต่อรถโดยสารประจำทางจากสถานีรถไฟพุนพินซึ่งมีทั้งรถโดยสารธรรมดา​ รถโดยสารปรับอากาศ​​รถตู้​

 รถโดยสาร​ประจำทาง : การเดินทางโดยรถโดยสารประจำทางสามารถโดยสารได้จากสถานีขนส่งจังหวัดสุราษฎร์ธานี​2(ท่ากู๊บ)​ สถานีรถไฟพุนพิน​ โดยให้เลือกรถโดยสารสายที่ออกจากตัวอำเภอเมืองสุราษฎร์ธานี​ไปยังจังหวัดพังงา​และจังหวัดภูเก็ต​ รถโดยสารสายดังกล่าวจะเดินรถออกจากตัวเมืองจังหวัดสุราษฎร์ธานี​และไปตามถนนหมายเลข​401ต่อจากนั่นให้ลงป้ายรถประจำทาง​ที่อำเภอบ้านตาขุน​ ต่อจากนั้นสามารถเลือกโดยสารรถประจำทางเข้าไปยังตำบลเขาพัง​โดยรถสองแถวหรือมอเตอร์ไซด์​วินตามจุดหมายทีต้องการ

 รถตู้โดยสาร​ประจำทาง : การเดินทางโดยรถตู้ประจำทางสามารถโดยสารได้จากสถานีขนส่งจังหวัดสุราษฎร์ธานี​1(ตลาดเกษตร2) สถานีขนส่งจังหวัดสุราษฎร์ธานี​2(ท่ากู๊บ)​ สถานีรถไฟพุนพิน​ ซึ่งรถตู้โดยสารเดิดรถออกจากตัวเมืองจังหวัดสุราษฎร์ธานี​และไปตามถนนหมายเลข​401โดยมีจุดหมายไปยังตลาด​ เขื่อนรัชชประภา​ (ตำบลเขาพัง)​

อาชีพ 
 ทำสวน
 การประมง
 ค้าขาย
 การท่องเที่ยว
 พนักงานรัฐวิสาหกิจ​(เขื่อนรัชชประภา)​

สถานศึกษา

ระดับมัธยมศึกษา
 โรงเรียนรัชชประภาวิทยาคม

ระดับประถมศึกษา
 โรงเรียนบ้านพัฒนา
 โรงเรียนบ้านพัฒนา 2
 โรงเรียนบ้านเขาเทพพิทักษ์

ระดับอนุบาล
 ศูนย์เด็กเล็กบ้านเขาเทพพิทักษ์​

ศาสนา วัฒนธรรม ประเพณี

พุทธศาสนสถาน
วัดเขาพัง นมัสสการ พ่อท่านทวดรอด
วัดไกรสร

วัฒนธรรม

ประเพณี
เดือนสิบ รับและส่งตายาย
ทอดกฐิน 
เข้าและออกพรรษา ทำบุญตักบาตช่วงเทศกาลเข้าและออกพรรษา
ทอดผ้าป่า

เทศกาล
เทศกาลวิวาห์เขาสามเกลอ เทศกาลวันวาเลนไทม์ จัดพิธีวิวาห์เขาสามเกลอ (กุ้ยหลินเมืองไทย) ท่ามกลางธรรมชาติบนพื้นน้ำ ห้อมล้อมด้วยขุนเขา
เทศกาลทุเรียนหลน มีขึ้นในช่วงเก็บผลผลิตทุเรียนคลองแสงของบ้านเขาพัง หรือบ้านเขาเทพพิทักษ์

ธนาคารและการเงิน
กองทุนหมู่บ้าน

ห้างและตลาด
ตลาดสด

หนึ่งตำบลหนึ่งผลิตภันฑ์ (OTOP)
หมอนยางพารา

สถานที่ท่องเที่ยว
เขื่อนรัชชประภา  ศาลาชมวิว
กุ้ยหลินเมืองไทย เขาสามเกลอ
สะพานแขวนภูเขารูปหัวใจ วัดเขาพัง

สถานที่ห้องพัก

บริเวณในอ่างเก็บน้ำ
แพไกรสร  
คลองคะ

บริเวณในเขื่อนรัชชประภา
บ้านเฟื่องฟ้า  
บ้านดาหลา

บริเวณใกล้เขื่อนรัชชประภา
บ้านตาตุก  
บ้านนกขมิ้น

แหล่งวิทยากรสนับสนุน

แหล่งข้อมูลอื่น 
 เว็บบอร์ดแสดงความคิดเห็น ตำบลเขาพัง 
 เทศบาลบ้านเชี่ยวหลาน

อ้างอิง 
 ประวัติศาสตร์และความเป็นมา
 องค์การบริหารส่วนตำบลบ้านทำเนียบ
 ศาสนาและวัฒนธรรม
 ประเพณีและพิธีกรรมสำคัญ

ข
อำเภอบ้านตาขุน